GiliGold/VAD_KnessetCorpus huggingface dataset:
אריאל סוארי:
 ב-2019 הייתה עוד החלטה, שדנה או עסקה בהסבת התחנות הפחמיות לגז טבעי, לשם הפסקת השימוש בפחם בשגרה עד שנת 2025, כשלמעשה ההסבה הייתה אמורה להיות ביחידה אחת בשנת 2022 וההמשך בשנת 2024 ולסיים את הכול עד 2026
אריאל סוארי:
      כרגע יש עיכוב ביחידה הראשונה, אבל דירקטוריון חברת החשמל קיבל החלטה, אולי ידברו פה על זה אחר כך מחברת החשמל, כרגע לעצור את הפיתוח של ארבעת היחידות הנוספות עד להכרת תעריפים של רשות החשמל
אריאל סוארי:
 לכן גם פה אנחנו נמצאים בעיכובים ביחס ללוחות הזמנים
מיקי לוי:
אני מבקש מחברת החשמל להתייחס אחר כך להחלטה הזו, בבקשה
אריאל סוארי:
השקף הבא בעצם מציג את החשיבות של יחידות 70 ו-80, והיחידות המוסבות, לאמינות האספקה עד סוף העשור הקרוב
אריאל סוארי:
 עד שנת 2026
אריאל סוארי:
 אתם רואים פה בקו האפור את ההספק המעודכן עם כל ההסבה, עם 70 ו-80, ובהנחה שכל תוכנית הפיתוח שמתוכננת עד 2030 ועדיין גם לא מאושרת למיטב הבנתנו, היא תתממש
אריאל סוארי:
 זאת אומרת, 30% ייצור באנרגיות מתחדשות, פיתוח של קווי הולכה וכדומה
אריאל סוארי:
 בקו הכחול, אתם רואים פה את שיא הביקוש החזוי, בהנחה שתהיה צמיחה של שתיים נקודה שמונה בשיא הביקוש
אריאל סוארי:
 והקו הכתום, או הצהוב, הוא בעצם מראה לכם מה יקרה אם התחנות המוסבות יעצרו ולא יפעלו
אריאל סוארי:
      מה שאנחנו רואים מהסיפור הזה, זה שבין השנים 2026-2028, צפויות הפסקות חשמל
אריאל סוארי:
 אין לנו מספיק יכולת לייצר חשמל בהתאם ולפי הביקוש
אריאל סוארי:
 בשנים 2029 ו-2030, יש לנו רזרבות יחסית קטנות, עם התחנות המוסבות לא יפעלו, לכן יש פה חשיבות מאוד גדולה לקדם את הפרויקטים האלה
אריאל סוארי:
 מה היו הליקויים המרכזיים שעלו בדו״ח? אז לגבי פרויקט השימור, שהוא בעצם מתייחס ליכולת משק החשמל, לפעול באופן תקין
אריאל סוארי:
      אז הליקויים המרכזיים שאנחנו ראינו שם, זה שפרויקט השימור הוא פרויקט ייחודי, אין לו אח ורע בעולם וגם חברת החשמל לא ביצעה כזה שימור בעבר, לאורך זמן, סביר שהכשירות של היחידות האלה תלך ותפחת, לכן יש פה סיכון, האם היחידות האלה יוכלו להיות באמת שמישות בזמן אמת? הדבר השני שראינו, זו התחליפיות בין יחידות 70 ו-80, שאמורות לקום, לבין יחידות אחד עד ארבע
אריאל סוארי:
 ואנחנו ראינו למעשה שיש תחליפיות כמעט מלאה בין היחידות האלה, בגלל מגדרי היציאה של חשמל מתוך האתר הזה
אריאל סוארי:
 וגם אם לכאורה אפשר בקונסטלציה כזו או אחרת, להפעיל במקביל חלק מהן, עדיין, להבנתנו, זה תחת שינוי של קריטריון האמינות וכדומה
אריאל סוארי:
      לכן אמרנו שיש פה יחידות מאוד אמינות, חדשות, יש להן יכולת לעבוד ולכן לא ראינו את התועלת הרבה בשימור של יחידות אחד עד ארבע כשיש את התחנות האלה, לאור העליות ולאור עוד כל מיני דברים
אריאל סוארי:
 מעבר לזה, יש גם את ההתכנות של השימוש כמענה למחסור חשמל בעת חירום
אריאל סוארי:
 פרק הזמן להחזרת היחידות, היה להבנתנו ארוך יותר, מקביל לתקופת החירום הקריטית, ההחזרה שלהן נעשית בצורה הדרגתית, לכן אמרנו שקיים ספק אם היחידות האלה יוכלו לחזור בזמן אמת, בפרק הזמן שנדרש
אריאל סוארי:
 לכן המלצנו למשרד האנרגיה, לרשות החשמל ולחברת החשמל, לבחון עוד הפעם את פרויקט השימור והמשמעויות שלו, נוכח העלויות שלו, הסיכונים שטמונים בו והחלופות שקיימות
אריאל סוארי:
      כמה מילים על העלות העודפת של הפרויקט הזה, אז כאמור, אמרנו שבתחשיבים המקוריים, העלות הזאת הוערכה ב-1
אריאל סוארי:
4 מיליארד שקלים, עלות עודפת
אריאל סוארי:
 אני עוד פעם אדגיש, עודפת
אריאל סוארי:
 אם מכניסים לכל זה את העלויות החיצוניות, זה מאמיר ל-2
אריאל סוארי:
7 מיליארד שקלים, ואם אנחנו לוקחים בחשבון בתוך הדבר הזה גם את החוסר וודאות באשר להפעלות שנדרשות כדי לשמור על כשירות ולהחזיר אותן בכל פעם, אז זה יכול לגדול עד ל-4
אריאל סוארי:
3 מיליארד שקלים
אריאל סוארי:
      לכן המלצנו לרשות החשמל להציג את הטווח המלא של העלויות לשר ולציבור
אריאל סוארי:
 והמלצנו למשרד האנרגיה לבחון על בסיס שנתי את הצורך בשימור יחידות אחד עד ארבע, מכיוון שאלה גם יחידות היברידיות
אריאל סוארי:
 הכול כמובן כפוף בהבטחת אספקת חשמל סדירה למשק החשמל
אריאל סוארי:
 נקודה נוספת שעלתה בדו״ח הביקורת, היא טענה שהעלתה חברת החשמל, שאם היחידות האלה, אחד עד ארבע, ייכרתו ולא ייכנסו לשימור, עלול להיווצר לחברת החשמל נזק שיכול להגיע ל-20 מיליארד שקלים בשנת חירום
אריאל סוארי:
 אנחנו בחנו את התחשיבים מאחורי הטענה הזאת ומצאנו שהיא התבססה על בסיס נתונים שלא מספיק כדי לטעון את הטענה הזאת
אריאל סוארי:
      למעשה, אנחנו ראינו שבתקופות של משברים, מחירי החשמל עולים לאור השימוש בדלקים יותר יקרים, אין בסיס להניח שהביקוש לחשמל ימשיך לצמוח לאורך זמן בשנה הזאת
אריאל סוארי:
 אלא ראינו שגם במשבר של שנת 2008, הייתה ירידה בביקושים בשנה הזאת, גם בשבר הדלקים בשנת 2012 הייתה ירידה, וגם סביב משבר הקורונה, לא היה גידול בביקושים
אריאל סוארי:
 לכן העלות או הנזק הזה שהציגה חברת חשמל, שמתבסס על אי אספקת חשמל, לא צפוי לקרות בשנת חירום
אריאל סוארי:
 לכן המלצנו, גם למשרד האנרגיה, לבחון מחדש על בסיס הנתונים את הפרויקט הזה ואת קבל ההחלטות
אריאל סוארי:
      החלק השני של הדו״ח, עסק כאמור בהסבת ששת היחידות הנותרות מפחם לגז
אריאל סוארי:
 שם זה היה ברור מאוד שהפרויקטים האלה הם כדאיים, מכיוון שהם חוסכים הקמת הספק חדש שהעלות שלו מאוד יקרה
אריאל סוארי:
 על אף שהחידות האלה הן עם נציגות יותר נמוכה, ועלות השימוש בהן תהיה יותר גבוהה
אריאל סוארי:
 עדיין, החיסכון שייווצר לנו כתוצאה מחסכון בהקמת הספק חדש, היא מפצה על הנצילות הנמוכה, לכן זה פרויקט שכדאי וצריך לקדם אותו
אריאל סוארי:
      מה שכן אמרנו, זה בהתייחס לסכום של ה-1
אריאל סוארי:
6 מיליארד שקלים שעלה כאן מקודם, זה שאם חברת החשמל יודעת להחזיר את היחידות האלה בצורה מהירה ואמינה, זו לפחות הייתה הטענה בנוגע ליחידות השימור, אז אמרנו שאם היא מסוגלת ויתברר שהיא באמת יכולה לעשות את זה, אז יש חודשים במהלך השנה, ששיאי הביקוש בהם הם יותר נמוכים מההספק הקיים במשק, לכן אפשר לבחון עוד הפעם את השימוש ביחידות האלה בצורה עונתית
אריאל סוארי:
 איפה שהם לא נדרשים אפשר להדמים אותם ואז להחזיר אותם, אם הדבר הזה ניתן
אריאל סוארי:
 זו הייתה ההמלצה שלנו
אריאל סוארי:
      תובנות לעתיד מכל הסיפור הזה, המשמעות של אי הסבת היחידות במועדן ודחיות נוספות בהקמה של יחידות 70 ו-80, אם יהיו דחיות כאלה, יש פה שתי משמעויות
אריאל סוארי:
 או שיהיו לנו הפסקות חשמל החל משנת 2026, או שאנחנו נצטרך לסגת מהמדיניות של הפחתת השימוש בפחם ואולי אפילו להגדיל את השימוש בפחם
אריאל סוארי:
 ואז זה כמובן אומר שיש לזה השלכות על היעדים להפחתת פליטות
אריאל סוארי:
 כבר היום, צריך להגיד, יש עיכובים בפרויקט ההסבה, גם ביחידה הראשונה שכבר הייתה אמורה לפעול, אבל גם ביתר ההסבות, שנעצרו כרגע וגם ביחידות 70 ו-80
אריאל סוארי:
      מעבר לזה, כשאנחנו מסתכלים על מה נדרש ממשק החשמל כדי שאפשר יהיה לייצר פה חשמל בעשור הקרוב, אנחנו מבינים שיש פה תוכניות פיתוח מאוד מאוד מאתגרות שעדיין לא אושרו, יש ספק אם אנחנו נצליח להגיע לעמידה ב-30% של אנרגיות מתחדשות
אריאל סוארי:
 לכן, אם אנחנו ניקח עוד את הסיכונים הקיימים בתוכנית הפיתוח הזאת, אנחנו מבינים שחייבים לקדם את ההקמה של 70 ו-80 ואת ההסבה של כל היחידות הפחמיות של חברת החשמל, כמה שיותר מהר
אריאל סוארי:
      אלה פרויקטים קריטיים
אריאל סוארי:
 אז אם נסכם, בשנים האחרונות מדינת ישראל ומשרד האנרגיה נקטו במדיניות של הפחתת השימוש בפחם
אריאל סוארי:
 במטרה להפחית את זיהום האוויר
אריאל סוארי:
 הוחלט במסגרת זאת להפחית את השימוש בפחם עד 2025, באמצעות הפסקת הייצור השוטף ביחידות הפחמיות אחד עד ארבע והסבת יתר היחידות עד אז
אריאל סוארי:
 לגבי פרויקט השימור, אנחנו מטילים ספק ביכולת שלו לשמש ביטוח משקי בשעת חירום, מהטעמים שעליהם דיברתי פה
אריאל סוארי:
      מנגד, הסבת היחידות הפחמיות היא פרויקט מאוד כדאי למשק
אריאל סוארי:
 לפחות זה מה שעלה בתקופת הביקורת
אריאל סוארי:
 כמובן שזה גם תלוי במחירי הגז והפחם
אריאל סוארי:
 אבל זה פרויקט שהוא מאוד כדאי וצריך לקדם אותו
אריאל סוארי:
 אנחנו אומרים: ״תקדמו אותו
אריאל סוארי:
״ אבל כמובן שזה כפוף לבחינה של ההתפתחויות הטכנולוגיות, אם זה בתחום האגירה למשל
אריאל סוארי:
 כי בסופו של דבר אנחנו צריכים גיבוי לאנרגיות מתחדשות בהספק של גז טבעי
אריאל סוארי:
 אלא אם כן תהיה פה אגירה אמינה ובהיקפים מאוד משמעותיים, וזה דבר שצריך לבחון אותו לאורך זמן
אריאל סוארי:
 זה הכול
אריאל סוארי:
 תודה
מיקי לוי:
משרד האנרגיה, בבקשה
רותם אבין:
שלום
רותם אבין:
 שמי רותם אבין, אני אחראית על מדיניות חשמל במשרד האנרגיה
רותם אבין:
 לפי מדיניות שר האנרגיה, שלא השתנתה במספר השנים האחרונות, המדיניות של הפסקת השימוש בפחם עומדת בעינה
רותם אבין:
 גם תהליך השימור עדיין נחוץ, כפי שנקבע בהחלטת המדיניות, כרגע, נכון להיום, עד סוף שנת 2025
רותם אבין:
 בסוף שנת 2025 הצורך והכדאיות ייבדקו שוב ויוחלט האם להאריך את השימור או לא
רותם אבין:
 המטרה היא באחריות של משרד האנרגיה ושל שאר - - -
מיקי לוי:
מתי תקבלו החלטה אם יש צורך להאריך את השימור או לא? כדאי שאוכל לדעת לקיים אז דיון
רותם אבין:
לקראת סוף שנת 2025
מיקי לוי:
נו באמת
רותם אבין:
אני יכולה להסביר רגע למה
רותם אבין:
מטרת השימור כרגע היא להבטיח יכולת אספקה, יתירות במשק החשמל
רותם אבין:
 כרגע יכולת האספקה מתבססת כמובן גם על גז וגם על פחמיות, ומידת הייצור, מה שמייצר אנרגיה מתחדשת כמובן
רותם אבין:
 ככל שיגדל השימוש בגז, אנחנו נתבסס יותר ויותר על גז טבעי
רותם אבין:
 ברגע שבמצב חירום, לא במצב של מחסור רגעי במשק החשמל, אלא מצב חירום בו אסדות הגז לא יהיו מסוגלות לספק גז למשק הישראלי, אז צריכה להיות יכולת ייצור בפחם
מיקי לוי:
אני פשוט לא מבין אתכם
מיקי לוי:
 תנסי להסביר לי, אולי אני לא מבין ולא מצוי בנושאים האלה
מיקי לוי:
 אני מבין ש-׳כריש׳ מספק את כל תצרוכת הגז שלו באופן מלא
מיקי לוי:
 ׳תמר׳ 70% ישראל ולווייתן 100%
מיקי לוי:
 את יודעת, ישראל היא מעצמת גז, אבל הייצוא הוא יותר חשוב מהצרכים של מדינת ישראל? נכון, מדובר בחברה פרטית, אבל איך יכול להיות דבר כזה?
רותם אבין:
ייצוא בוודאי לא יותר חשוב
רותם אבין:
 ובשגרה אין מחסור בגז למשק המקומי
רותם אבין:
 שוב, מדובר על מצב חירום, מצב מלחמה שבו יש בעיה לעבוד באסדות
רותם אבין:
 למשל, במקרה של מלחמה, יכול להיות מצב שבו האנשים באסדות יפונו משם, כדי לא היות שם פיזית
רותם אבין:
 ואז לא תהיה אפשרות לספק גז, לא למשק המקומי ולא לייצוא, לא יהיה גז
רותם אבין:
 ואז המשק יצטרך להתבסס על פחם ועל סולר
מיקי לוי:
אז מה קרה באירוע האחרון? של ניצול שעתי וכל הנושאים האלה
מיקי לוי:
 ואני לא רוצה להיכנס לוויכוחים
מיקי לוי:
 זו לא המהות של הדיון
רותם אבין:
באירוע האחרון אתה מדבר על יום שישי?
רותם אבין:
שוב, הייתה תקלה נקודתית
רותם אבין:
 אבל עדיין לא היה מחסור באספקת גז למשק המקומי
רותם אבין:
 זו לא הייתה הנקודה
רותם אבין:
 חברת ׳נגה׳ יכולים להתייחס לאירוע הנקודתי
רותם אבין:
 אבל היה מקרה של גם תחזית מזג אויר חמורה - - -
מיקי לוי:
אני נזהר
מיקי לוי:
 כי אני אדם מן השורה ואין לי את הכלים להגיד האם הגיע מברק או שלא הגיע מברק וזו לא מהות הדיון היום
מיקי לוי:
 מהות הדין היא לדעת האם מדינת ישראל ערוכה לעתיד לבוא
מיקי לוי:
 האם, כפי שדווח וגם על פי משרד מבקר המדינה, ב-2026-2028 אם אינני טועה, מה שרשמתי לעצמי, מדינת ישראל לא תוכל לספק את תצרוכת החשמל שלה, זה מה שהביקורת העלתה
מיקי לוי:
 ומה לעתיד לבוא? איך מפתחים את משק החשמל? זה מה שאני שואל
מיקי לוי:
      אני כאן ב-2023, מי שיבוא אחריי בראשות הוועדה הזאת, ייקח ויקרא את הפרוטוקול ויגיד: ״השאלה הזאת נשאלה ב-2023״ מה קורה למשק החשמל ב-2026-2028? האם מדינת ישראל צפויה לאי הסדרה או לאי אספקת החשמל ב-100%? הרי זו מדינה מערבית, מתקדמת וטכנולוגית, לכל הדעות
רותם אבין:
נכון, השאלה ברורה ואני תכף אפנה ליושב ראש רשות החשמל אמיר, להתייחס לתכנון
רותם אבין:
 אני אגיד לגבי האירוע הנקודתי של יום שישי, שזה נושא שנבחן כרגע מקרוב, אנחנו גם רואים את זה בחומרה
רותם אבין:
 מנכ״ל משרד האנרגיה עוקב אחרי זה באופן אישי והנחה לבצע תחקיר, התוצאות שלו יילמדו וישותפו אחר כך
מיקי לוי:
אתה כל כך רוצה להגיד, אז רק תציג את עצמך ובשני משפטים בבקשה
אמיר פוסטר:
תודה רבה כבוד היושב ראש
אמיר פוסטר:
 שמי אמיר פוסטר
אמיר פוסטר:
 אני מנכ״ל איגוד הגז הטבעי בישראל ויושב ראש ועדת האסטרטגיה של איגוד הגז העולמי
אמיר פוסטר:
 אני רק רוצה לדייק לגבי מה שאמרת עם הנושא של אספקת הגז
אמיר פוסטר:
 אין שום קשר למקרה שהיה לצערנו בשבוע שעבר
אמיר פוסטר:
 אספקת הגז בישראל היא מלאה, יש כמה גז שרוצים ויש שלושה מאגרים אפיקים
אמיר פוסטר:
 יש מאגר אחד, מאגר ׳כריש׳, שנמצא כרגע בסוג של שלבי הרצה ואני מניח שתוך כמה חודשים האספקה שם תהיה הרבה יותר יציבה ממה שיש היום, אבל שני המאגרים האחרים, ׳תמר׳ ו- ׳לווייתן׳, מספקים את כל התצרוכת
אמיר פוסטר:
 אין שום קשר לייצוא
אמיר פוסטר:
      הייצוא זה משהו אחר שנותן למדינת ישראל Benefits עצום, מהמון כיוונים, עם מצרים וירדן
אמיר פוסטר:
 אתה אולי יודע שהיום 80% מהחשמל בירדן היום הוא מגז ישראלי, אנחנו גם חשובים מאוד לביטחון האנרגטי המצרי אבל אין שום בעיה באספקת גז למשק הישראלי
אמיר פוסטר:
 רק נקודה אחת, אם מסתכלים על העשור הבא, צריך היום כבר להתחיל לפתח את התשתית הרגולטורית ואחרי זה את התשתית הפיזית, שתאפשר אספקת גז גם בעשור הבא, כשישראל תיצור עוד גז
אמיר פוסטר:
 תודה
מיקי לוי:
זה רק משקף את מה שאני אמרתי
מיקי לוי:
 מה יקרה בשנים הבאות? אם אנחנו מעצמת גז, אז אני מוטרד מהעניין הזה
מיקי לוי:
 תפקיד הוועדה הוא לבוא ולבקר, צופת פני עתיד, איך מדינת ישראל, איך תושבי מדינת ישראל, איך התעשייה, איך בתי החולים ואיך התעשייה הכבדה של הייצור הביטחוני, אינה נפגעת מכל מה שמבקר המדינה הצביע עליו בביקורת שלו
אמיר פוסטר:
יש את אספקת הגז ויש את ייצור החשמל
אמיר פוסטר:
 ייצור החשמל צריך להיות מתוכנן
מיקי לוי:
אני מבין
מיקי לוי:
 זה שאתה אומר לי ״עזוב אותך, תהיה אספקת גז״
אמיר פוסטר:
לא ״עזוב אותך״, אני אומר את זה בכובד ראש
מיקי לוי:
אני מבין שאתה אומר שתהיה אספקת גז, שאתה במשבצת של האספקה ב- Excel וזה מתקף את מה שאני רוצה לדעת בנושא הייצור
מיקי לוי:
 נהפוך הוא, אני מודה לך על הערה הזאת
יונתן מישרקי:
אדוני היושב ראש, אולי צריך לחדד קודם מה קורה עכשיו, לפני שמדברים על השנים הבאות
יונתן מישרקי:
 אם עכשיו יש עומסים ולא מצליחים לעמוד בזה, אז איפה הבעיה? עדיף לתקן את הבעיה עכשיו לפני ש - - -
מיקי לוי:
הייתה תקלה נקודתית ואני לא רוצה להיכנס לוויכוח, אם תרצה יאמרו כאן כמה דברים בעניין
מיקי לוי:
 אני לא רוצה להיכנס לזה ואין לנו את הכלים כדי לבוא ולהגיד: ״הגיע מכתב מ- ׳נגה׳, לא הגיע מייל מ- ׳נגה׳
מיקי לוי:
״
יונתן מישרקי:
זה האירוע לפי התקשורת, אבל אני שואל האם זה האירוע באמת?
מיקי לוי:
אני לא עובד אצל התקשורת
מיקי לוי:
 אני עובד אצל אזרחי מדינת ישראל וגם אתם
מיקי לוי:
 התקלה הזאת תיבחן, תיבדק על ידי מנכ״ל משרד האנרגיה כפי ששמענו, יבצעו תחקיר אמת בנושא הזה
מיקי לוי:
 אבל אין לנו את הכלים לשמוע את אלה ואת אלה, לכן חבל לי פשוט על הזמן
מיקי לוי:
 אבל מה שחשוב זה שהנכדים שלנו או הילדים שלנו, לא יינזקו מאי אספקת חשמל
מיקי לוי:
 גם אנחנו אגב, זה לא רחוק, 2026 זה לא רחוק
אמיר שביט:
אדוני היושב ראש, אמיר שביט, יושב ראש רשות החשמל
אמיר שביט:
 אני אענה להערות המבקר ואחזור לנושא שביקשת
אמיר שביט:
 אנחנו פועלים בכל נושא הפחם והסבות הפחם במסגרת מדיניות השר, שנכתבה במסגרת סעיף (57) לחוק, ויש מדיניות שר מאוד ברורה, שאנחנו נפרדים מהפחם עד סוף שנת 2025 ו-2026, יש שם שני מועדים
אמיר שביט:
 אנחנו פועלים בצורה מהותית כדי שזה יקרה
אמיר שביט:
 אני מתחיל בעניין השימור
אמיר שביט:
 באותה מדיניות שר או בנייר אחר, זה לא משנה, אנחנו משמרים את היחידות לפחות עד שנת 2025
אמיר שביט:
 אין לנו פריבילגיה, בהקשר הגדול של אמינות האספקה בישראל, של כל התהליך, הסיכונים הביטחוניים וסיכונים אחרים שקיימים, לא לשמר אותם לפחות עד 2025
אמיר שביט:
      זאת המדיניות ובשביל זה אנחנו פועלים
אמיר שביט:
 לאחר 2025, כמובן שצריך להקדים את התהליך הזה, אז אנחנו נערוך בדיקה של המסקנות, של מה שקרה בתהליך השימור בשנתיים שקדמו לכך, ניקח המלצות ונבחן האם צריך להמשיך את תהליך השימור או לקבל את המלצת המבקר בעניין הזה של עצירת השימור
אמיר שביט:
 זו סוגייה מהותית
אמיר שביט:
 אנחנו א יכולים לפספס, להזניח ולהגיד: ״זה עולה קצת יותר
אמיר שביט:
״ אנחנו חייבים לשמר את אמינות האספקה בשגרה ובחירום
אמיר שביט:
 והדגש בהקשר הזה הוא על החירום, כי אנחנו צריכים לוודא שגם כאשר יש בעיות בגז או תקלות בגז, ולא משנה, אני כרגע לא מתייחס למה שקרה בסוף השבוע, אני אומר בצורה מהותית וביטחונית - - -
מיקי לוי:
שאני לא אשכח
מיקי לוי:
 אנחנו מתחלפים אבל אנשי המזכירות לא מתחלפים
מיקי לוי:
 בין ינואר ליוני 2025, נא להכניס ללוח הזמנים, לקיים דיון בוועדה לביקורת המדינה, בנושא השימור, כן או לא, לא חשוב מי יהיה כאן, כי אזרחי מדינת ישראל יהיו
אמיר שביט:
אז זו הנקודה הראשונה לגבי תהליך השימור
אמיר שביט:
 אנחנו נמצאים בתהליך של Transition בין טכנולוגיות שונות במשק החשמל בצורה משמעותית
אמיר שביט:
 התהליך הזה מורכב, לא קל, לכן בתהליך הזה אנחנו חייבים לקפוץ לדבר החדש ולהגיד שהישן נמחק, כי אנחנו צריכים להבין שהחדש עובד, עומד ושאפשר לקיים עליו את משק החשמל בשגרה ובחירום
אמיר שביט:
 לצערנו יש לנו הרבה אירועי חירום פה ואנחנו צריכים להסתכל גם עליהם
אמיר שביט:
 מכאן, כאשר אין מאגרי גז, יכולת החירום במדינת ישראל נשענת על סולר ופחם
אמיר שביט:
 זו הנחת עבודה שאיתה אנחנו עובדים, תרחישי ייחוס וכדומה, וכל הדברים האלה, גם אם המשמעות היא השקעה כספית יקרה יותר שמשלמים עליה בשגרה
אמיר שביט:
 אין מה לעשות, זה חלק משימור הכוח לחירום
מיקי לוי:
האם יש מצב של מחסור שעתיד להיות בגז? כי שמעתי כאן שיש אספקה שוטפת ושאין בעיה, שישראל היא מעצמת גז ושאתם עוברים לסולר
מיקי לוי:
 כמה מקרים כאלה יש בשנה ולכמה זמן? כי מדינת ישראל מהצד השני לא עומדת בהתחייבויות שלה לנושא שימור הסביבה
אמיר שביט:
אני מגיע לנושא הזה
אמיר שביט:
 אנחנו מסתכלים על הטווח הארוך וגם חברת החשמל קבעה את זה
אמיר שביט:
 אני מדבר עכשיו לגבי הפרויקט השני, על פרויקט ההסבות
אמיר שביט:
 פרויקט ההסבות הולך לצרוך המון המון גז, כי הנצילות של התחנות האלה היא נמוכה, לכן אנחנו צריכים לחשוב על איך אנחנו מפעילים אותם בצורה הכי מועטה, כי הם צורכים המון גז
אמיר שביט:
 הם צורכים פי שניים גז מכל תחנה חדישה אחרת שתהיה, ברמת הנצילות של התחנות האלה
אמיר שביט:
      לכן אנחנו צריכים לבחון גם את הנקודה הזאת וגם חברת חשמל העלתה את זה, שיהיה פה לעת סיום ההסבות, גם לקראת העשור הבא, לראות שיש מספיק גז כדי לספק למשק המקומי, זו נקודה קריטית והיא עדיין צריכה להיבחן
אמיר שביט:
 התהליך של ההסבות נדחה, כמו שנאמר
אמיר שביט:
 לא רק שהוא נדחה הוא גם עולה יותר, אחרי שלמדו את העניין
אמיר שביט:
 היחידה הראשונה אמורה להיכנס בחודשים הקרובים, מאיר יגיד על זה
אמיר שביט:
 ואנחנו מתכוונים מיד לבדוק שהיא בסדר גמור, שהתהליך עבר בצורה מלאה, כדי לתת אוקי וכדי להמשיך את כל שאר חמש היחידות שנותרו
אמיר שביט:
      הפרויקט נדחה, הוא עולה יותר ולכן אנחנו לא רוצים לתת Go לפרויקט, כל עוד לא הסקנו מסקנה ברורה מהתהליך הראשון שקורה
אמיר שביט:
 והוא קרוב, הוא קורה בחודש הקרוב
אמיר שביט:
 אז אין לנו טעם להתחיל לאשר היקפים משמעותיים של ההשקעה הזאת, כאשר אנחנו יכולים לקבל ממנה מסקנות בעוד חודש או חודשיים, ועדיין לעמוד בלוחות הזמנים של 2025 ו-2026 בתהליך הזה
אמיר שביט:
 זו הנקודה השנייה
אמיר שביט:
 שאלת על נושא הגז ברמה השעתית, הנוכחית
אמיר שביט:
      יש לנו מקרים שבהם יש תקלה במאגרי גז, או תחזוקה מתוכננת במאגרי גז
אמיר שביט:
 אנחנו מנסים לתכנן את זה לעונות הביקוש הנמוך, בעיקר בסוכות ובפסח, אבל עדיין יש מצבים שבאירועים האלה אנחנו נדרשים להפעיל תחנות בסולר, לפרק זמן מאוד מאוד קצר, בדרך כלל זה יוצר כמה שעות בחלק מסופי השבוע
אמיר שביט:
 זה לא בצורה משמעותית וגדולה, אבל ככל שעובר הזמן והביקוש במשק גדל וצורך יותר גז, אז כשהמים מתחילים לרדת, האיים הקטנים מתחילים לבצבץ
אמיר שביט:
 זה קורה בעיקר בתקלות ובתחזוקה, זה לא קורה באופן שוטף במשק
אמיר שביט:
רק עוד משפט על 2026 כי שאלת, זה אחד מהנושאים המהותיים שהעלית
אמיר שביט:
 אנחנו חושבים שהמשק נמצא במצב שהוא יכול לספק את הביקוש שלו, נכון לעכשיו
אמיר שביט:
 התקלה שהייתה תיחקר ותיבדק, אבל המשק ערוך עם היקף ייצור שאמור לספק את הביקוש לשנה הזאת ולשנים הקרובות
אמיר שביט:
 ככל שלא נשקיע ונמשיך להשקיע בהיקפים משמעותיים, מבחינתנו מדובר בסדר גודל של 100 מיליארד שקלים בשנים הקרובות
אמיר שביט:
 אז המשק יתחיל להתדרדר עוד ועוד ביכולת אמינות אספקת החשמל
אמיר שביט:
 זה לא רק בצד הייצור אלא גם בצד ההולכה והחלוקה
אמיר שביט:
      המבקר הזכיר פה את תת ההשקעה שהייתה בשנים הקודמות, לכן חייבים להאיץ תהליכי השקעה משמעותיים במשק
אמיר שביט:
 הכנסת אישרה, במסגרת חוק ההסדרים, את חוק התשתיות הלאומיות, לפני כחודש, אני חושב שמדובר בעזרה מאוד משמעותית בכל הליכי התכנון ובכל הליכי הביצוע ותיאומי התשתיות, כי אני חושב שיש לנו קשיים מאוד מאוד גדולים בתהליכים האלה
אמיר שביט:
 אנחנו מנסים לדחוף את זה קדימה, לבצע ולייצר, היקפי השקעות מאוד גדולים במשק, כדי לענות על הביקוש
אמיר שביט:
 גם אם טעינו והשקענו בזה יותר, אין שום בעיה, זו לא טעות, זו הקדמה
מיקי לוי:
אין לי בעיה בהקדמה, יש לי בעיה בחוסר
מיקי לוי:
 והשאלה מופנית אליך ואל המנכ״ל
מיקי לוי:
 האם אזרחי מדינת ישראל צפויים ב-2026-2028 למחסור בחשמל?
אמיר שביט:
אז התשובה שלי היא ברורה
אמיר שביט:
 אם נצליח לעמוד בכל התוכניות שלנו ברמת ההקמות של התחנות החדשות וברמת הפרויקטים של ההלכה שאנחנו עושים - - -
מיקי לוי:
מתי תדעו?
אמיר שביט:
לאורך כל הדרך יש המון המון פרויקטים
אמיר שביט:
 אנחנו אישרנו לפני כשבוע, זה יבוא לרשות השרים אבל הרשות אישרה, כ-21 מיליארד שקלים בפרויקטים של הולכה
אמיר שביט:
 זה מורכב מ-400 פרויקטים שונים, כל אחד נמצא בנקוד מסוימת בארץ
מיקי לוי:
 אדוני המנכ״ל, ינואר 2024, דיון בנושא ההשקעות, כפי שכרגע אמרת, פיתוח
מיקי לוי:
 האם מדינת ישראל תהיה מוכנה לשנים הבאות לאספקת החשמל? ולא כפי שנשמע פה על ידי מבקר המדינה, צפי למחסור באספקת החשמל ל-2026-2028
אמיר שביט:
קודם כל תודה רבה
אמיר שביט:
 אני אשיב כעת
מיקי לוי:
רגע, אני מניח שיש לך עוד כמה דקות לדבר, אז קודם כל חברי הכנסת, בבקשה, אם יש לכם משהו לשאול
אליהו ברוכי:
יושב ראש רשות החשמל אמר שאם יעמדו בכל הפרויקטים, אז לא צפויה בעיה למחסור בחשמל
אליהו ברוכי:
 מה המדדים שלכם לעמידה בפרויקטים מהשנים הקודמות?
אמיר שביט:
לא
אמיר שביט:
 אנחנו מתכננים את המשק עם יתירות משמעותית בתהליכים האלה ואנחנו ממשיכים להשקיע כל הזמן
אמיר שביט:
 התוכנית שאישרנו בהולכה, מאפשרת הגדלה משמעותית גם באנרגיות המתחדשות, כשהן יהיו
אמיר שביט:
 היא מאפשרת קליטה של הרבה פרויקטים שיהיו בגז טבעי
אמיר שביט:
 יש לנו בהקמה, כבר עכשיו, 800 מגה וואט בגז טבעי, שמוקמים בימים אלה
אמיר שביט:
 יש תהליכים של 800 מגה וואט אגירה שאובה, שכבר מוקמים בימים אלה וסיימו את כל תהליכי האישור והם בתהליכי הקמה
אמיר שביט:
 אנחנו יוצאים למכרז חדש בחודש הקרוב של 800 מגה וואט אגירה נוספים במשק
אמיר שביט:
 אלה דברים שקורים ומתבצעים בהמון פרויקטים
אמיר שביט:
 אין אחד שרק אם הוא נופל אז הכול קורס, אין סיטואציה כזאת
יונתן מישרקי:
יש לכן לוחות זמנים בנושא הזה? אתה אומר שיש המון כסף שאמור לבוא לאישור ממשלה, להשקעה בתוכניות
יונתן מישרקי:
 אז יש לכם לוחות זמנים להקמת התשתיות הגדולות האלה?
אמיר שביט:
כן
יונתן מישרקי:
אבל הצפי שלכם הוא לעמוד באספקה בשנים הקרובות?
אמיר שביט:
 יש צפי מדויק מתי כל תחנה נכנסת ומתי כל קו אמור להיעשות
אמיר שביט:
 אני אומר, בעיות תיאומי התשתיות בישראל, הסטטוטוריקה וכל התהליכים האלה, חלקם בסימן שאלה ולכן הם בעיכובים
יונתן מישרקי:
אולי כדאי שהוועדה תבקש לקבל כבר עכשיו, איזה דף מסודר על לוחות הזמנים
מיקי לוי:
אין בעיה, אנחנו נוריד לך את זה מהאתר של רשות החשמל
מיקי לוי:
 אם אתה רוצה לחור על השאלה, חבר הכנסת משריקי לגבי מה קרה, אז אתה- - -
יונתן מישרקי:
לא, אתה מנהל את הוועדה
מיקי לוי:
אתה חבר כנסת, זו זכותך לשאול
יונתן מישרקי:
שאלתי ואמרת שאתה רוצה לא לדון בזה
מיקי לוי:
אני אשאל בשמו, חבר הכנסת מישרקי מבקש לשאול מה קרה ביום שישי שחלף
אמיר שביט:
אני לא רוצה לדבר על כל העובדות הפרטניות, כמו שביקשת
אמיר שביט:
 כי התהליך נמצא בתחקיר ובבדיקה
אמיר שביט:
 אנחנו בודקים את זה כדי ללמוד
אמיר שביט:
 לא אמורה הייתה להיות בעיה
אמיר שביט:
 ההספקים במשק הם גדולים מהביקוש שהיה באותה שעה
אמיר שביט:
 היינו אמורים להפעיל את המערכת בצורה כזאת - - -
יונתן מישרקי:
אבל לפני מספר שבועות זה כבר אירע, זו לא פעם ראשונה שההפסקות הללו קורות בקיץ הזה
אמיר שביט:
כל אירוע הוא בפני עצמו
אמיר שביט:
 האירוע ההוא לא קשור לבעיה הזאת והוא היה קשור ל - - -
יונתן מישרקי:
אלה בעיות שחוזרות על עצמן? למיטב הבנתכם
אמיר שביט:
אי חושב שאלה שתי סוגיות שונות, מה שקרה לפני ארבעה שבועות ומה שקרה עכשיו
אמיר שביט:
 גם ההיקפים שלהן שונים והמשמעויות שלהן שונות
אמיר שביט:
 מדובר בשתי סוגיות שונות, אחת קשורה לרזרבה הסובבת בתוך התהליך היום יומי והשנייה קשורה להפעלת תחנות מראש והכנת המערך מראש ליום כזה חריג
אמיר שביט:
 שוב, שתי סוגיות שונות
אמיר שביט:
 הסימפטומים מתחילים להיות יותר ויותר גדולים ולכן נדרשות השקעות מאוד מאוד משמעותיות
אמיר שביט:
      כי מזג האוויר נהיה יותר קיצוני בתהליכים האלה, הוא מגיע גם בתהליכים
אמיר שביט:
 הרבה יותר מהירים ולפעמים בלי מידע מוקדם כמו שידענו לחזות בשנים הקודמות
אמיר שביט:
 לכן יש יותר ויותר סיכונים על אספקת החשמל
אמיר שביט:
 כמו שאני אומר, צריך להשקיע הרבה כדי להקטין את הסיכונים האלה, גם אם זה עולה יותר
מיקי לוי:
אני כבר אומר לנציגת משרד האנרגיה
מיקי לוי:
 הוועדה לביקורת המדינה מבקשת שיועבר עליה סיכום התחקיר
מיקי לוי:
 אנחנו רוצים לדעת מה קרה שם, חברי הכנסת רוצים לדעת
מיקי לוי:
 אדוני המנכ״ל, אני מתנצל, הממלכה רוצה לדבר אז אני אתן קודם למשרד לאיכות הסביבה, בבקשה
גיל פרואקטור:
ד״ר גיל פרואקטור, מנהלך אגף בכיר, שינויי אקלים, במשרד להגנת הסביבה
גיל פרואקטור:
 תודה רבה אדוני, זה דיון מאוד מאוד חשוב
גיל פרואקטור:
 אני רוצה להעמיד את הדברים על דיוקם
גיל פרואקטור:
 אמיר כן התייחס לזה ואני רוצה לחזור על מה שהוא אמר
גיל פרואקטור:
 כן יש לנו מצבים, זה קרה יותר מפעם אחת, מספר פעמים בשנים האחרונה, שלא היה מספיק גז שהגיע למשק הישראלי
גיל פרואקטור:
 זה קרה מסיבות שונות, כל פעם אנחנו שומעים סיבה אחרת
גיל פרואקטור:
 פעם זו תחזוקה של ׳תמר׳, פעם זו תקלה וכולי
גיל פרואקטור:
 השורה התחתונה היא שלמרות שמדינת ישראל ממשיכה בלי הפסקה, לייצא גז לשכנים שלה, גם בזמן שבו צריך את הגז פה במדינת ישראל והוא לא מגיע
מיקי לוי:
אבל אמרתם שאין שום בעיה של אספקת גז
גיל פרואקטור:
לכן אני רוצה להגיד שכן יש בעיה
גיל פרואקטור:
 ולראייה, גם תחנות כוח וגם מפעלים נאלצו לשרוף סולר מספר פעמים בשנה האחרונה
גיל פרואקטור:
 דבר נוסף, אנחנו מודאגים
גיל פרואקטור:
 למה אנחנו מודאגים? מפני שיש עלייה בייצוא של הגז, מבלי שתהיה מדיניות ברורה של שמירה בכל מצב, גם במצב של תקלה באסדה או כל מצב אחר, שבכל מצב יהיה תיעדוף, שגז יגיע לשוק המקומי ולא ילך לייצוא, בכל מצב
גיל פרואקטור:
 כרגע אין מדיניות ברורה, וכתוצאה מזה, מה שקרה זה שבזמן אמת המשיך להיות מיוצא גז לירדן ולמצרים ולא הגיע לשוק בישראל
קריאה:
אני אוכל להסביר את זה אחר כך
גיל פרואקטור:
המשמעות של זה היא כמובן, עלייה בזיהום האוויר
גיל פרואקטור:
 דבר נוסף שאני רוצה להגיד זה שבסופו של דבר, וחשוב להבין את זה, הערובה היחידה לבוא ולהקטין את התלות של ישראל בפחם וגם בגז, זה באמצעות מעבר מהיר לאנרגיות מתחדשות, בשילוב עם אגירה